Document ID: /roh_data/filtered/fineweb-2-filterrobots_roh.jsonl.gz/42430

Franz Sepp Caluori, il president da Gastro Grischun, giavischa, che persunas che n'han ni experientscha ni ina scolaziun en la gastronomia, stoppian absolver in curs da tschintg enfin diesch dis. Quai surtut per emprender la savida da basa pertutgant l'igiena e la vivonda.
Segunda emprova – questa giada per «patenta light»
Gia avant dus onns aveva inoltrà il deputà da la PCD in'incumbensa en il Cussegl grond. Lura anc cun reglas pli rigurusas. Quella giada senza success: Tant il parlament sco er la regenza avevan refusà la dumonda. Perquai emprova Caluori uss cun ina versiun main severa. Il Cussegl grond tracta l'incumbensa l'enviern che vegn.
Patenta d'ustiers dapi il 1998 betg pli necessaria
Dapi il 1998 n'è la patenta d'ustiers numnadamain betg pli necessaria en il Grischun. Avant stueva in ustier far la patenta d’ustiers che cuzzava 14 emnas avant ch’el survegniva la lubientscha d’avrir in manaschi gastronomic.
RR actualitad 07:10